ಶವ ಸಂಸ್ಕಾರ ನೀವೇ ಮಾಡಿ ಹಣ ಕಳಿಸಿಕೊಡಿ: ಅಪ್ಪನ ಅಂತ್ಯಕ್ರಿಯೆ ಮಾಡದ ಮಗ ಮೈಸೂರು: ನಮ್ಮಪ್ಪನ ಅಂತ್ಯಕ್ರಿಯೆಯನ್ನು ನೀವೇ ಮಾಡಿ. ಅವರ ಬಳಿಯಿದ್ದ ಹಣ, ದಾಖಲೆಗಳನ್ನು ನನಗೆ ಕಳುಹಿಸಿಕೊಡಿ... ಕೋವಿಡ್19 ರೋಗ ಲಕ್ಷಣ ಹೊಂದಿದ್ದ ವ್ಯಕ್ತಿಯೊಬ್ಬರು ಶನಿವಾರ ಮೃತಪಟ್ಟಿದ್ದಾರೆ. ವಾರ್ಡ್ನ ಕಾರ್ಪೊರೇಟರ್ ಕೆ.ವಿ.ಶ್ರೀಧರ್ ಭಾನುವಾರ ಬೆಳಿಗ್ಗೆ ಕರೆ ಮಾಡಿ, ಅಂತ್ಯಸಂಸ್ಕಾರ ಮಾಡೋಣ ಬನ್ನಿ ಎಂದು ಕರೆದಿದ್ದಕ್ಕೆ ಮೃತರ ಪುತ್ರ ಹೇಳಿದ ಮಾತುಗಳಿವು. ಹೆಬ್ಬಾಳದ ಸೂರ್ಯ ಬೇಕರಿ ಬಳಿ ಮನೆಯೊಂದರಲ್ಲಿ ಮೃತ ವ್ಯಕ್ತಿ ಪ್ರತ್ಯೇಕವಾಗಿದ್ದರು. ಇವರ ಪತ್ನಿ, ಪುತ್ರ ಮೈಸೂರಿನ ಕುವೆಂಪುನಗರದಲ್ಲೇ ಬೇರೆ ವಾಸವಿದ್ದಾರೆ. ಒಂದೇ ಊರಿನಲ್ಲಿದ್ದರೂ ಅಂತ್ಯಸಂಸ್ಕಾರದಲ್ಲಿ ಭಾಗಿಯಾಗದಿದ್ದ ಪತ್ನಿ, ಹಾಗೂ ಪುತ್ರನ ನಡೆಗೆ ಸಾಮಾಜಿಕ ಜಾಲತಾಣದಲ್ಲಿ ಟೀಕೆ ವ್ಯಕ್ತವಾಗಿದೆ. ನಮ್ಮ ಮನೆಯಲ್ಲಿ ಬಾಡಿಗೆಗಿದ್ದ ಆದರ್ಶ್ 55 ಎಂಬುವವರು ಮೃತರಾಗಿದ್ದಾರೆ ಎಂದು ಆ ಮನೆ ಮಾಲೀಕರು ನನ್ನ ಮೊಬೈಲ್ಗೆ ಕರೆ ಮಾಡಿ ವಿಷಯ ತಿಳಿಸಿದರು.ಕೋವಿಡ್ ಕುರಿತ ಎಲ್ಲಾ ಲೇಟೆಸ್ಟ್ ಅಪ್ಡೇಟ್ಸ್ ಓದಿ ಅವರ ಪುತ್ರನಿಗೂ ಮಾಹಿತಿ ನೀಡಿದ್ದಾರೆ. ಶನಿವಾರ ಸಂಜೆ 7.30ರ ವೇಳೆಗೆ ನಾವು ಅಲ್ಲಿಗೆ ಹೋದೆವು. ಬೆಳಿಗ್ಗೆ ಅಂತ್ಯಕ್ರಿಯೆ ನಡೆಸೋಣವೆಂದು ಮೃತ ವ್ಯಕ್ತಿಯ ಪುತ್ರನಿಗೆ ತಿಳಿಸಿ ಪಾರ್ಥಿವ ಶರೀರವನ್ನು ಮನೆಯೊಳಗಿಟ್ಟು ಬೀಗ ಹಾಕಿದ್ದೆವು ಎಂದು ಮೈಸೂರು ಮಹಾನಗರ ಪಾಲಿಕೆಯ ಕಾರ್ಪೊರೇಟರ್ ಕೆ.ವಿ.ಶ್ರೀಧರ್ ತಿಳಿಸಿದರು. ಭಾನುವಾರ ಬೆಳಿಗ್ಗೆ 10 ಗಂಟೆಗೆ ನಾನು, ಸ್ಯಾನಿಟರಿ ಸೂಪರ್ವೈಸರ್ ಮೋಹನ್, ವಾರ್ಡ್ ಮೇಸ್ತ್ರಿ ಕಣ್ಣನ್, ಪಾಲಿಕೆ ಸಿಬ್ಬಂದಿಯೊಟ್ಟಿಗೆ ಮೃತರ ಮನೆ ಬಳಿಗೆ ಹೋದೆವು. ಮಗ ಬಂದಿರಲಿಲ್ಲ. ಫೋನ್ ಮಾಡಿದರೆ ಸರ್, ನೀವೇ ಶವ ಸಂಸ್ಕಾರ ಮಾಡಿ ಎಂದು ಕೇಳಿಕೊಂಡ. ಆಗ ನಾನು ನಿಮ್ಮಪ್ಪನ ಕೊಠಡಿಯಲ್ಲಿ 6 ಲಕ್ಷವಿದೆ. ಎರಡು ಎಟಿಎಂ ಕಾರ್ಡ್, ಕೆಲ ದಾಖಲೆಗಳಿವೆ. ಅನಾಥ ಶವದ ಹೆಸರಿನಲ್ಲಿ ಅಂತ್ಯಕ್ರಿಯೆ ಮಾಡಿದಂತೆ, ಇವನ್ನು ಯಾವುದಾದರೂ ಅನಾಥಾಶ್ರಮಕ್ಕೆ ಕೊಡಲೇ ಎಂದು ಕೇಳುತ್ತಿದ್ದಂತೆ, ಸರ್ ಈಗಿನ ಪರಿಸ್ಥಿತಿ ಕೆಟ್ಟದಿದೆ. ಅಪ್ಪನ ಅಂತ್ಯಕ್ರಿಯೆ ನೀವೇ ಮಾಡಿ ಮುಗಿಸಿ. ಯಾರ ಕೈನಲ್ಲಾದರೂ ಹಣ, ದಾಖಲೆ ಕಳುಹಿಸಿಕೊಡಿ ಎಂದು ಕೋರಿದ. ಇದಕ್ಕೆ ತಕ್ಷಣವೇ ಆತನಿಗೆ ಬೈದೆ. ನಂತರ ನಾವೇ ಅಂತ್ಯಕ್ರಿಯೆ ಮಾಡಿದೆವು ಎಂದು ಅವರು ಪ್ರಜಾವಾಣಿಗೆ ಮಾಹಿತಿ ನೀಡಿದರು. ಅಪ್ಪನ ಅಂತ್ಯಕ್ರಿಯೆಗೆ ಬರಲ್ಲ ಎಂದ ಮಗನಿಗೆ ದುಡ್ಡಿದೆ ಎಂದು ಸುಳ್ಳು ಹೇಳಿದೆ. ಆದರೆ ಮಗ ಹೆಣ ಬೇಡಹಣ ಕಳುಹಿಸಿಕೊಡಿ ಎಂದ. ನೋವಿನ ಸಂಗತಿಯಿದು. ಕೆ.ವಿ.ಶ್ರೀಧರ್, ಕಾರ್ಪೊರೇಟರ್